ଅନୁପ୍ରବେଶକାରୀଙ୍କ ପାଇଁ ଓଡ଼ିଶା ସବୁଠୁ ସୁରକ୍ଷିତ ! ବିଦା କରିବାକୁ ଲାଗୁ ହେବ ନୂଆ ନିୟମ... !\nTue, Dec 10 | 9:35 p.m.\nଭୁବନେଶ୍ୱରଃ ଅନୁପ୍ରବେଶକାରୀଙ୍କ ପାଇଁ ଖୁବ୍ ଶୀଘ୍ର ଲାଗୁ ହୋଇପାରେ ନୂଆ ଆଇନ । ଦେଶରେ ଏନଆରସି ଅର୍ଥାତ୍ ନେସନାଲ ରେଜିଷ୍ଟ୍ରେସନ୍ ସିଟିଜେନସିପ୍ ଲାଗୁ କରିବା ପାଇଁ ପଦକ୍ଷେପ ନେବା ପରେ ଓଡ଼ିଶାରେ ଏହାକୁ ଲାଗୁ କରିବା ନେଇ ଦାବି ହୋଇଆସୁଛି । ଏପରିକି ଏହାକୁ ତ୍ୱରାନ୍ୱିତ କରିବା ପାଇଁ ସୋମବାର ସଂସଦରେ ଗୃହମନ୍ତ୍ରୀ ଅମିତ ଶାହ ସିଏବି ଅର୍ଥାତ୍ ନାଗରିକତା ସଂଶୋଧନ ବିଲ୍ ଆଗତ କରିଛନ୍ତି । ଯାହାକୁ କଂଗ୍ରେସ ଘୋର ବିରୋଧ କରିଥିବା ବେଳେ ବିଜେଡି କିନ୍ତୁ ସମର୍ଥନ ଜଣାଇଛି ।\nଅନୁପ୍ରଦେଶକାରୀଙ୍କ ପାଇଁ ଓଡିଶା ସାଜିଛି ସୁରକ୍ଷିତ ସ୍ଥାନ । ଜଳପଥରେ ଓଡିଶାର ଉପକୂଳରେ ପହଁଚି କେବଳ ରାଜ୍ୟ ନୁହେଁ ବରଂ ଦେଶର କୋଣ ଅନୁକୋଣରେ ବସା ବାନ୍ଧିଲେଣି ଅନୁପ୍ରବେଶକାରୀ । ମୁଖ୍ୟତଃ ବାଙ୍ଗାଲାଦେଶୀ ମୁସଲିମ୍ ଅନୁପ୍ରବେଶକାରୀଙ୍କ ଆଡ୍ଡାସ୍ଥଳୀ ପାଲଟିଛି ଓଡିଶା । ସବୁ କିଛି ଜାଣି ମଧ୍ୟ ରାଜ୍ୟ ସରକାର ଏହା ଉପରେ କୌଣସି ଠୋସ୍ ପଦକ୍ଷେପ ନେଇନଥିବା କହିଛନ୍ତି ଗବେଷକ ଅନୀଲ ଧୀର । ଏମିତିକି ରାଜ୍ୟରେ 2015 ଜାନୁୟାରୀ ସୁଦ୍ଧା 3ହଜାର 337 ଅନୁପ୍ରଦେଶୀ ଥିବା ନେଇ ମଧ୍ୟ ବିଧାନସଭାରେ ସ୍ବୀକାର କରିଛନ୍ତି ରାଜ୍ୟ ସରକାର । କିନ୍ତୁ ଏ ପର୍ଯ୍ୟନ୍ତ କୌଣସି ଜଣଙ୍କ ନାମରେ ମଧ୍ୟ ଥାନାରେ ଏତଲା ହୋଇନଥିବା ସେ କହିଛନ୍ତି । ରାଜ୍ୟରେ ଏବେ 14ଟି ମେରାଇନ୍ ଥାନା ଥିବା ବେଳେ ସମୁଦ୍ରତଟ ସୁରକ୍ଷା ପାଇଁ ଆଉ 8ଟି ଥାନା କରିବାକୁ ସରକାର ପଦକ୍ଷେପ ନେଇଛନ୍ତି । କିନ୍ତୁ ଥାନା ଅଧିକାରୀଙ୍କର ଏହି ଅନୁପ୍ରବେଶକାରୀଙ୍କ ଉପରେ ଲଗାମ ନଥିବା କହିଛନ୍ତି ଗବେଷକ ଅନୀଲ ଧୀର ।\nତେବେ ସାରା ଦେଶରେ ଏହି ବେଆଇନ୍ ଅନୁପ୍ରଦେଶକାରୀଙ୍କ ପାଇଁ ଦିନକୁ ଦିନ ସମସ୍ୟା ଉପୁଜିବାରେ ଲାଗିଛି । ଆଭ୍ୟନ୍ତରଣ ବିଶୃଙ୍ଖଳା ହେଉ କି ଦେଶରେ ସୁରକ୍ଷା, ଏହାକୁ ନେଇ ସୃଷ୍ଟି ହୋଇଛି ବଡ଼ ପ୍ରଶ୍ନ । ଆଉ ଏହାର ପ୍ରବେଶ ପଥ ସାଜିଛି ଓଡ଼ିଶା । ତେବେ ଦେଶରେ ଏନଆରସି ଅର୍ଥାତ୍ ନେସନାଲ ରେଜିଷ୍ଟ୍ରେସନ୍ ସିଟିଜେନସିପ୍ ଲାଗୁ କରିବା ପାଇଁ ପଦକ୍ଷେପ ନେବା ପରେ ଓଡିଶାରେ ଏହାକୁ ଲାଗୁ କରିବା ନେଇ ଦାବି ହୋଇଆସୁଛି । ଏପରିକି ଏହାକୁ ତ୍ୱରାନ୍ୱିତ କରିବା ପାଇଁ ଗତକାଲି ସଂସଦରେ ଗୃହମନ୍ତ୍ରୀ ଅମିତ ଶାହ ସିଏବି । ଅର୍ଥାତ୍ ନାଗରିକତା ସଂଶୋଧନ ବିଲ୍ ଆଗତ କରିଛନ୍ତି । ଯାହାକୁ କଂଗ୍ରେସ ଘୋର ବିରୋଧ କରିଥିବା ବେଳେ ବିଜେଡି କିନ୍ତୁ ସମର୍ଥନ ଜଣାଇଛି । କଂଗ୍ରେସ ଏଠାରେ ସଂଖ୍ୟାଲଘୁଙ୍କ ସ୍ବାର୍ଥହାନୀ କଥା କହୁଥିବା ବେଳେ ବାସ୍ତବରେ ଏହା ପଛରେ ଗୋଟିଏ ବଡ ଭୋଟ୍ ବ୍ୟାଙ୍କ ରାଜନୀତି ଥିବା କହିଛି ବିଜେପି । ସେପଟେ ବିଡେଡି ଏହାକୁ ସମର୍ଥନ କରି କହିଛି ଆମ ରାଜ୍ୟ କୌଣସି ଧର୍ମଶାଳା ନୁହେଁ ।\nରାଜଧାନୀର ଭୁବନେଶ୍ୱରରେ ମଧ୍ୟ ଅନୁପ୍ରବେଶକାରୀ ନିଜର କାୟା ବିସ୍ତର କରିଛନ୍ତି । ବିଭିନ୍ନ ଅସାମାଜିକ କାର୍ଯ୍ୟକଳାପରେ ଏମାନଙ୍କର ସଂପୃକ୍ତି ରହିଛି । ସେମାନେ ରହୁଥିବା ଅଂଚଳ ଚୋରି, ରାହାଜାନୀ, ଛିନତାଇ, ନିଶାକାରବାରର ପେଣ୍ଠସ୍ଥଳୀ ପାଲଟି ଥିବା ଅଭିଯୋଗ ହୋଇଆସୁଛି । ତେବେ ଏପରି ଏକ ସମ୍ବେନଶୀଳ ସମସ୍ୟାକୁ ସାମାଧାନ କରିବା ପରିବର୍ତ୍ତେ କଂଗ୍ରେସ କେଉଁ ସ୍ବାର୍ଥରେ ଏମାନଙ୍କୁ ସମର୍ଥନ ଜଣାଉଛି ତାକୁ ନେଇ ସୃଷ୍ଟି ହୋଇଛି ପ୍ରଶ୍ନ ।
